ඵලදායිතා ප්‍රවර්ධන අමාත්‍යාංශය, ජාතික ඵලදායිතා ලේකම් කාර්යාලය සහ ආසියානු ඵලදායිතා සංවිධානය එක්ව සංවිධානය කළ මේ සඳහා බංග්ලාදේශය, කාම්බෝජය, චීනය, ෆීජි, ඉන්දියාව, ඉන්දුනීසියාව, ඉරානය, ජපානය, කොරියාව, මැලේසියාව, මොන්ගෝලියාව, නේපාලය, පාකිස්තානය, පිලිපීනය, සිංගප්පූරුව, තායිලන්තය හා වියට්නාමය යන රටවල නියෝජිතයෝ සහභාගි වෙති.ලෝක බැංකුවේ ද සහාය ඇතිව සංවිධානය කරන මේ සැසිවරයා අද (23) අවසන් වෙයි.මෙහිදී වැඩි දුරටත් අදහස් පළ කළ ඒ මහතා, පසුගිය දශක තුනක කාලයක් අනතුරුදායක රටක් බවට පත්ව තිබූ ශ්‍රී ලංකාව අද මේ කලාපයේ ඉතාම සාමකාමී රට බවට පත්ව තිබෙන බව කී සරත් අමුණුගම මහතා ඵලදායිතාවය වැඩිදියුණු කිරීම වෙනුවෙන් සාධනීය පියවර රැසක් ගෙන තිබෙන බවද අධ්‍යාපන හා තාක්ෂණික ක්ෂේත්‍රයේ සිදුකර ඇති සංවර්ධනය ඵලදායිතාව වැඩිකර ගැනීමට රුකුලක් වී තිබෙන බවද කීවේය.මේ හේතුවෙන් තරඟකාරීත්වය අතින් අපට සාපේක්ෂ වශයෙන් වාසියක් අත්කර ගැනීමට හැකිව තිබෙන බව කී ඇමැතිවරයා ඵලදායිතාව සම්බන්ධයෙන් මෙය ඉතාම තීරණාත්මක සාධකයක් බවද බටහිර රටවල් හා සංසන්දනය කරන කළ චීනය, ඉන්දියාව හා ශ්‍රී ලංකාව වැනි ආසියාතික රටවල් ඉදිරියෙන් සිටින බවද පෙන්වා දුන්නේය.දල දේශීය නිෂ්පාදිතය පිළිබඳ සලකා බලන කළ යුද ගැටුම් හේතුවෙන් විනාශයට පත් උතුරු හා නැඟෙනහිර පළාත් ඉදිරියෙන් සිටින බවද ඵලදායිතාව වැඩිදියුණු කිරීමෙන් ආර්ථික වර්ධනයක් ඇතිකර ගැනීමෙන් පමණක් අප සෑහීමට පත් නොවන බවද කී ඒ මහතා සමාජ සාධාරණය වැදගත් බවද ප්‍රකාශ කළේය.මෙහිදී අඳහස් දක්වමින් ඵලදායිතා ප්‍රවර්ධන ඇමැති බශීර් සේගුදාවුද් මහතා සඳහන් කළේ මහින්ද චින්තන ප්‍රතිපත්තිය යටතේ අපේ රට විශාල සංවර්ධනයකට ලක්ව තිබෙන බවත් ආර්ථික හා සමාජයීය වශයෙන් විශාල සංවර්ධනයක් ලබා තිබෙන බවත්ය.